**Signatura de l’acord del govern municipal del Prat de Llobregat entre El Prat En Comú i el PSC**

**La signatura de l’acord del govern municipal entre els dos partits tindrà lloc demà, dimecres 26 de juny, a les 12 h al recinte de la Ricarda.**

Lluís Mijoler i Martínez, en representació de El Prat en Comú-En Comú Guanyem (EPC-ECG), i Juan Pedro Pérez Castro, en representació del PSC-CP, signaran demà, dimecres 26 de juny, l’acord del govern municipal per al mandat 2019-2023. L’acte de signatura tindrà lloc a les 12 h al recinte de La Ricarda.

EPC-ECG va ser la força més votada en les eleccions municipals del Prat del passat 26 de maig (amb un 33,48% dels vots) i el PSC-CP va quedar en segona posició (amb un 21,25% dels vots). Fruit de l’anàlisi dels resultats electorals i del balanç positiu dels governs de coalició dels últims quatre mandats entre ICV-EUiA (ara integrada a El Prat En Comú) i el PSC-CP, ambdues forces polítiques han decidit reeditar el pacte.

Els 11 regidors i regidores de EPC-ECG i els 7 del PSC-CP sumen 18 regidors/ores, superant així la majoria absoluta (situada al Prat en 13 edils) i garantint un govern estable per als propers anys.

L’acord arriba 11 dies després de la constitució del ple municipal en què va ser investit alcalde del Prat Lluís Mijoler i van prendre possessió del seu càrrec el conjunt dels 25 regidors/ores electes del municipi.

|  |
| --- |
| **CONVOCATÒRIA ALS MITJANS DE COMUNICACIÓ** |
| **ACTE:** | Signatura de l’acord del govern municipal entre El Prat En Comú i el PSC |
| **DIA:** | Dimecres, 26 de juny de 2019 |
| **HORA:** | 12 h  |
|  |  |
| **LLOC:** | Recinte de La Ricarda (accés per la Carretera de la Platja s/n) |
|  |  |
|  |  |

**El Prat de Llobregat, 25 de juny de 2019**